འདི་ག་བོད་ཀྱི་དེ་ཕོ་གསར་ཁང་གིས་རྒྱལ་ཁབ་གཉིས་ཀྱི་བར་དུ་ཁྲིམས་འགལ་བུད་མེད་བསླུ་བྲིད་འཚོང་སྒྱུར་གྱི་གནས་ཚུལ་དེར་ཞིབ་ཕྲའི་ལྟ་ཞིབ་བྱས་པ་བརྒྱུད།ལོ་ལྟར་བྷང་ལ་རྡེ་ཤི་ནས་རྒྱ་གར་ལ་རང་ལོ་བར་ཡིན་པའི་བུ་མོ་ཁྱོན་ལྷག་འཚོང་བཞིན་ཡོད་པ་དང་།འདས་པའི་ལོ་ངོ་བཅུ་ཕྲག་གཅིག་གི་ནང་ཁྱོན་བྷང་ལ་རྡེ་ཤིའི་བུ་མོ་ལྷག་རྒྱ་གར་གྱི་སྨད་འཚོང་ཁྲོམ་རར་བཙོང་ཟིན་པའི་སྙན་ཐོ་གསལ།མ་ཟད།ཁེ་མེད་བདེ་རྩ་ཚོགས་པ་དང་རྒྱ་གར་ས་མཚམས་སྲུང་དམག་ཞིབ་འཇུག་སྙན་ཐོར་བལྟས་ན།བྷང་ལ་རྡེ་ཤི་ནས་རྒྱ་གར་ལ་བུ་མོ་འཚོང་སྒྱུར་གྱི་ལས་གཞི་དེ་བཞིན་ད་སྐབས་དངོས་ཟོག་འཚོང་སྒྱུར་བྱེད་པ་བཞིན།མངགས་ཉོའི་གྲངས་ཚད་ལ་དཔག་ནས་བུ་མོ་དབོར་འདྲེན་བྱེད་བཞིན་པའི་གནས་སྟངས་སུ་གྱུར་ཟིན་སྐོར་འགྲེལ་ཞིང་།རྒྱ་གར་གྱི་སྨད་འཚོང་ཁྲོམ་རའི་དགོས་འདུན་འོག་རྒྱ་གར་ནུབ་བྷེང་གྷལ་གྱི་རྒྱལ་ས་ཀལ་ཀྭ་ཏར་རྟེན་གཞི་བྱས་པའི་བྷང་ལ་རྡེ་ཤིའི་འབྲེལ་མཐུད་མི་སྣ་བརྒྱུད་བྷང་ལ་རྡེ་ཤིའི་བུ་མོ་ཐད་ཀར་མངགས་ཉོ་བྱ་རྒྱུ་ཡོད་པ་དང་།འབྲེལ་མཐུད་མི་སྣ་དེ་དག་ནི་བྷང་ལ་རྡེ་ཤི་དང་རྒྱ་གར་གཉིས་ཀའི་ས་མཚམས་སྲུང་དམག་དང་ཐད་ཀར་འབྲེལ་བ་དམ་ཟབ་ཡོད་སྐོར་བརྗོད།